Publication: Magyar Közlöny
Issue: MK-2000-94 (Year: 2000, Number: 94)
Era: 1990-2004
Section: valamint a vámigazgatásról szóló 1995. évi C. törvény végrehajtásáról.
Paragraph Index: 35

(1) A friss fogyasztásra szánt gyümölcs és zöldség ellenőrzését a termelőnél, az export-, az import- és a belföldi forgalomban a megyei (fővárosi) állategészségügyi és élelmiszer-ellenőrző állomásokkal (a továbbiakban: Állomás) közszolgálati jogviszonyban álló zöldség-gyümölcs minőségellenőrök (a továbbiakban: ellenőr) végzik. Az ellenőr az Állomás illetékességi területén kívül is jogosult vizsgálatok végzésére. Az ellenőrök cím- és telefonjegyzékét a Földművelésügyi és Vidékfejlesztési Minisztérium (a továbbiakban: minisztérium) közleményben teszi közzé.

Source: https://magyarkozlony.hu/hivatalos-lapok/b50bdc54041717d6ec6a9617f51d691c7574db2e/dokumentumok/15ffd2d5c6f0edcfee5164b4dcf7e724f8271b9e/letoltes